Diari Oficial de la Generalitat Valenciana


Sumari del DOGV 10504, del 18-12-2024 (2024/13327)

RESOLUCIÓ de 16 de desembre de 2024, de la Presidència de l’AVSRE, per la qual s’incorporen nous municipis afectats, s’estenen els gastos subvencionables i s’amplia el termini de presentació de les sol·licituds de les ajudes incloses en el Decret 164/2024, de 4 de novembre, del Consell, d’aprovació de les bases reguladores i del procediment de concessió directa d’ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d’octubre de 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10139

Data del DOGV
:   18-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13764

CVE
:   OKYB-S-5798-31254

Data del document
:   16-12-2024

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

 Descriptors 

:   * Agència Valenciana de Seguretat i Resposta a les Emergències
    * administració local
    * infraestructura urbana
    * suport econòmic
    * inundació
    * desastre natural

Per un acord de 4 de novembre de 2024, del Consell, publicat en el DOGV número 9974 bis, d’eixa mateixa data, es van adoptar mesures urgents per a pal·liar els danys produïts pel temporal iniciat el 29 d’octubre de 2024 a la Comunitat Valenciana, incloent-hi un annex amb la relació dels municipis afectats.

Al mateix temps es va publicar el Decret 164/2024, de 4 de novembre, del Consell, d’aprovació de les bases reguladores i del procediment de concessió directa d’ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d’octubre de 2024, amb la finalitat de destinar-les a cobrir els gastos urgents i extraordinaris, tant corrents com de personal, que van haver d’escometre els municipis durant l’episodi d’emergència.

Amb posterioritat, es va publicar en el DOGV número 9988, de 20 de novembre de 2024, la Resolució de 19 de novembre de 2024, de la Conselleria de Justícia i Interior, per la qual es modifica la relació de municipis annexada en el Decret 164/2024, de 4 de novembre, del Consell, d’aprovació de les bases reguladores i del procediment de concessió directa d’ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d’octubre de 2024, on es van sumar quinze municipis als inicialment assenyalats, per considerar-los també afectats pel temporal.

A continuació, es va publicar en el DOGV número 9998 bis, de 3 de desembre de 2024, la Resolució de 2 de desembre de 2024, de la Presidència de l’Agència Valenciana de Seguretat i Resposta a les Emergències, per la qual s’amplia el termini de presentació de les sol·licituds de les ajudes incloses en el Decret 164/2024, de 4 de novembre, del Consell, d’aprovació de les bases reguladores i del procediment de concessió directa d’ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d’octubre de 2024, on es prorroga un mes més l’esmentat termini.

Estes ajudes, de conformitat amb el que es disposa en l’article 1 de l’esmentat Decret 164/2024, tenen per objecte cobrir els gastos urgents i extraordinaris tant corrents, com de personal, que van haver d’escometre els municipis durant l’episodi d’emergència, entenent com a tals els gastos realitzats per eixe motiu des del 29 d’octubre fins al 15 de novembre de 2024.

No obstant això, atenent la magnitud dels efectes devastadors ocasionats pel temporal, així com les dificultats dels municipis per a reorganitzar la seua activitat prestacional, que van impedir, en alguns casos, escometre gastos subvencionables durant els dies subsegüents al fet catastròfic, és necessari estendre el lapse temporal que comprén els gastos subvencionables, de tal manera que es consideren com a tals els gastos urgents i extraordinaris, tant corrents com de personal, escomesos pels municipis que estiguen motivats per l’emergència i que s’hagen realitzat des del 29 d’octubre de 2024 fins al 31 de gener de 2025.

Al seu torn, l’article 2, en relació amb la disposició final primera del Decret 164/2024, a propòsit dels beneficiaris d’estes ajudes, permet incorporar nous municipis als detallats, en qualitat d’afectats, tant en l’annex I del mateix decret com en la Resolució de 19 de novembre de 2024, de la Conselleria de Justícia i Interior; per la qual cosa, en virtut d’això, i després de les comunicacions rebudes i l’anàlisi de les afectacions produïdes, amb impactes en vivendes, explotacions agràries i infraestructures, és necessari afegir els municipis d’Aras de los Olmos, Benagéber, Benimuslem, Casinos, Chelva, Gavarda, Losa del Obispo, Massalavés, Sant Joanet, Titaguas, Tuéjar, Villar del Arzobispo i Xeraco per haver resultat afectats pel temporal de vent i pluges iniciat a la Comunitat Valenciana el 29 d’octubre de 2024.

Per la seua part, l’article 4.2 de l’esmentat Decret 164/2024 establix que estes ajudes se sol·liciten mitjançant una petició raonada per part de l’alcaldia de la corporació local, i la presentació d’una declaració certificada, expedida per la secretaria/intervenció municipal, que continga una primera valoració dels gastos extraordinaris que haja hagut d’escometre el municipi durant l’episodi d’emergència, si bé, d’acord amb l’extensió dels gastos subvencionables, és necessari procedir a l’ampliació del termini màxim per a la presentació de les ajudes esmentades en este decret, de tal manera que, per a tots els municipis afectats, s’establisca com a finalització d’este el 4 de març de 2025, als efectes que els municipis disposen del temps suficient per a confeccionar la declaració certificada relativa a la primera valoració dels gastos extraordinaris que hagen hagut d’escometre durant l’episodi de l’emergència i que han de presentar davant de la Generalitat.

Per tot això, a proposta de la persona titular de la Direcció de l’Agència Valenciana de Seguretat i Resposta a les Emergències, de data 13 de desembre de 2024, i en compliment de l’habilitació continguda en l’article 2, en concordança amb la disposició final primera del Decret 164/2024, de 4 de novembre, del Consell, d’aprovació de les bases reguladores i del procediment de concessió directa d’ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d’octubre de 2024,

RESOLC

*Primer*

Ampliar la relació de municipis afectats continguda tant en l’annex I del Decret 164/2024, de 4 de novembre, del Consell, d’aprovació dels bases reguladores i del procediment de concessió directa d’ajudes urgents als municipis afectats pels danys produïts pel temporal de vent i pluges iniciat a la Comunitat Valenciana el 29 d’octubre de 2024, com en la Resolució de 19 de novembre de 2024, de la Conselleria de Justícia i Interior, per la qual es modifica la relació de municipis annexada en el Decret 164/2024, de tal manera que s’incloguen, a més, els municipis d’Aras de los Olmos, Benagéber, Benimuslem, Casinos, Chelva, Gavarda, Losa del Obispo, Massalavés, Sant Joanet, Titaguas, Tuéjar, Villar del Arzobispo i Xeraco, atés que també han resultat afectats pel temporal de vent i pluges iniciat a la Comunitat Valenciana el 29 d’octubre de 2024. En conseqüència, la totalitat de municipis afectats queden detallats en l’annex que s’adjunta a esta resolució.

*Segon*

Estendre el lapse temporal que comprén els gastos subvencionables, de tal manera que es consideren com a tals els gastos urgents i extraordinaris, tant corrents com de personal, escomesos pels municipis que estiguen motivats per l’emergència i que s’hagen realitzat des del 29 d’octubre de 2024 fins al 31 de gener de 2025.

*Tercer*

Ampliar novament el termini de presentació de les sol·licituds d’ajudes, de tal manera que la totalitat dels municipis afectats podran sol·licitar la subvenció fins al 4 de març de 2025.

*Quart*

Publicar la present resolució en el Diari Oficial de la Generalita Valenciana.

Contra esta resolució, que posa fi a la via administrativa, es podrà interposar potestativament un recurs de reposició davant del mateix òrgan que l’ha dictada en el termini d’un mes a comptar de l’endemà de ser publicada, de conformitat amb el que es disposa en la Llei 39/2015, d’1 d’octubre de procediment administratiu comú, o bé podrà interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l’endemà de ser publicada, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que es puga interposar qualsevol altre tipus de recurs o reclamació que millor convinga al seu interés.

València, 16 de desembre de 2024

Juan Carlos Valderrama Zurián

President de l'Agència Valenciana de Seguretat i Resposta a les Emergències

ANNEX

*Relació de municipis afectats pel temporal de vent i pluges iniciat a la Comunitat Valenciana el 29 d’octubre de 2024*

|  |  |  |
| --- | --- | --- |
| Alaquàs | Albal | Albalat de la Ribera |
| Alberic | Alborache | Alcàsser |
| Alcúdia, l’ | Aldaia | Alfafar |
| Alfarb | Algemesí | Alginet |
| Almussafes | Alzira | Aras de los Olmos |
| Barxeta | Benagéber | Benaguasil |
| Benetússer | Benicull de Xúquer | Benifaió |
| Benimodo | Benimuslem | Beniparrell |
| Bétera | Bugarra | Buñol |
| Calles | Camporrobles | Carcaixent |
| Carlet | Casinos | Castelló |
| Castielfabib | Catadau | Catarroja |
| Caudete de las Fuentes | Chelva | Chera |
| Cheste | Chiva | Chulilla |
| Corbera | Cullera | Dos Aguas |
| Ènova, l’ | Favara | Fortaleny |
| Fuenterrobles | Gavarda | Gestalgar |
| Godelleta | Guadassuar | Llaurí |
| Llíria | Llocnou de la Corona | Llombai |
| Loriguilla (nucli urbà al costat A3) | Losa del Obispo | Macastre |
| Manises | Manuel | Massalavés |
| Massanassa | Millares | Mislata |
| Montroi | Montserrat | Paiporta |
| Paterna | Pedralba | Picanya |
| Picassent | Pobla Llarga, la | Polinyà de Xúquer |
| Quart de Poblet | Rafelguaraf | Real |
| Requena | Riba-roja de Túria | Riola |
| Sant Joanet | Sedaví | Senyera |
| Siete Aguas | Silla | Sinarcas |
| Sollana | Sot de Chera | Sueca |
| Tavernes de la Valldigna | Titaguas | Torrent |
| Tous | Tuéjar | Turís |
| Utiel | València (pedanies sud) | Vilamarxant |
| Villar del Arzobispo | Xeraco | Xirivella |
| Yátova |  |  |